รัฐบาลไทย-ข่าวทำเนียบรัฐบาล-“ทำบุญ รดน้ำขอพรผู้ใหญ่ สรงน้ำพระ” กิจกรรมยอดฮิตคนไทยในวันสงกรานต์ปี 65 วธ.เผยผลโพลประชาชนยุคโควิด-19 ส่วนใหญ่อยากให้จัดงานสงกรานต์แบบออนไซต์และออนไลน์ เพื่อสืบสานเทศกาลประเพณีไทย
วันอังคารที่ 12 เมษายน 2565
“ทําบุญ รดน้ําขอพรผู้ใหญ่ สรงน้ําพระ” กิจกรรมยอดฮิตคนไทยในวันสงกรานต์ปี 65 วธ.เผยผลโพลประชาชนยุคโควิด-19 ส่วนใหญ่อยากให้จัดงานสงกรานต์แบบออนไซต์และออนไลน์ เพื่อสืบสานเทศกาลประเพณีไทย
“ทําบุญ รดน้ําขอพรผู้ใหญ่ สรงน้ําพระ” กิจกรรมยอดฮิตคนไทยในวันสงกรานต์ปี 65 วธ.เผยผลโพลประชาชนยุคโควิด-19 ส่วนใหญ่อยากให้จัดงานสงกรานต์แบบออนไซต์และออนไลน์ เพื่อสืบสานเทศกาลประเพณีไทย
“ทําบุญ รดน้ําขอพรผู้ใหญ่ สรงน้ําพระ” กิจกรรมยอดฮิตคนไทยในวันสงกรานต์ปี 65 วธ.เผยผลโพลประชาชนยุคโควิด-19 ส่วนใหญ่อยากให้จัดงานสงกรานต์แบบออนไซต์และออนไลน์ เพื่อสืบสานเทศกาลประเพณีไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) ร่วมกับสวนดุสิตโพล มหาวิทยาลัยสวนดุสิต ได้สํารวจความคิดเห็นเด็ก เยาวชน และประชาชน ในหัวข้อ “สงกรานต์วิถีใหม่ สืบสานวัฒนธรรมไทย” ประจําปี 2565 จากกลุ่มตัวอย่างทั่วประเทศ 5,999 คน ผลปรากฏว่า 1. เด็ก เยาวชน และประชาชนส่วนใหญ่ร้อยละ 74.50 เห็นว่า “วันสงกรานต์” มีความสําคัญ คือ เป็นประเพณีวันขึ้นปีใหม่ของไทย รองลงมา คือ ร้อยละ 64.33 เป็นธรรมเนียมปฏิบัติชัดเจน เป็นวัฒนธรรมประจําชาติ งดงาม บ่งบอกถึงความเป็นไทย ร้อยละ 59.13 เป็นวันครอบครัว ช่วงเวลาแห่งความรัก ความอบอุ่น และทํากิจกรรมร่วมกัน และร้อยละ 49.06 เป็นวันผู้สูงอายุแห่งชาติ เพื่อให้ลูกหลานได้เล็งเห็นความสําคัญของผู้สูงอายุ ตามลําดับ
2.เมื่อพูดถึงวันสงกรานต์ ส่วนใหญ่จะนึกถึงสิ่งใดมากที่สุด คือ อันดับ 1 รดน้ําขอพรผู้ใหญ่ อันดับ 2 เล่นน้ําสงกรานต์ อันดับ 3 ขึ้นปีใหม่แบบไทย 3. ปัจจุบันอยู่ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ส่วนใหญ่ร้อยละ 31.36 อยากให้มีการจัดงานสงกรานต์แบบออนไซต์และออนไลน์ รองลงมา คือ ร้อยละ 26.97 จัดในรูปแบบปกติหรือออนไซต์ ร้อยละ 22.07 ไม่ควรจัด และร้อยละ 19.60 จัดในรูปแบบออนไลน์ ตามลําดับ 4. ประชาชนส่วนใหญ่ ตั้งใจเข้าร่วมกิจกรรม “วันสงกรานต์” อันดับ 1 วัด อันดับ 2 บ้าน อันดับ 3 สถานที่ที่มีการจัดงาน5. กิจกรรมที่ตั้งใจจะทําในช่วงสงกรานต์ อันดับ 1 ทําบุญตักบาตร อันดับ 2 รดน้ําขอพรผู้ใหญ่ อันดับ 3 สรงน้ําพระ อันดับ 4 ทําบุญอุทิศส่วนกุศลให้แก่บรรพบุรุษ/การทําบุญอัฐิ และอันดับ 5 พบปะสังสรรค์กับครอบครัว/ญาติพี่น้อง
รัฐมนตรีว่าการกระทรวงวัฒนธรรม กล่าวอีกว่า 6. บุคคลที่ต้องการรดน้ําขอพร อันดับ 1 พ่อแม่/ญาติผู้ใหญ่ อันดับ 2 ครูบาอาจารย์/ผู้มีพระคุณ อันดับ 3 พระสงฆ์ อันดับ 4 เจ้านาย/ผู้บังคับบัญชา อันดับ 5 ศิลปิน (ดารา นักแสดง บุคคลที่มีชื่อเสียง) 7. กิจกรรมที่คิดว่าควรช่วยกันอนุรักษ์ สืบสานในช่วงเทศกาลสงกรานต์ของไทย อันดับ 1 การทําบุญ ตักบาตร สรงน้ําพระ ขนทรายเข้าวัด ก่อพระเจดีย์ทราย เพื่อเสริมสิริมงคลให้กับชีวิต อันดับ 2 การรดน้ําขอพรผู้สูงอายุ ทําบุญอุทิศส่วนกุศลแก่บรรพบุรุษ อันดับ 3 การเล่นน้ํา สาดน้ําแบบสุภาพเรียบร้อย เหมาะสมกับกาลเทศะ ตามประเพณีโบราณไทย อันดับ 4 การแต่งกายแบบไทยๆ ด้วยผ้าไทย ผ้าขาวม้า ผ้าประจําถิ่น แต่งกายย้อนยุค ฯลฯ อันดับ
8. ประชาชนส่วนใหญ่เห็นด้วยกับมาตรการผ่อนคลายอนุญาตให้จัดกิจกรรมสงกรานต์เพื่อสืบสานคุณค่าทางวัฒนธรรมเนื่องในประเพณีสงกรานต์ ภายใต้มาตรการ COVID Free Setting ทั้งในกิจกรรมทางศาสนา กิจกรรมในครอบครัว และกิจกรรมเฉลิมฉลองเทศกาลสงกรานต์ โดยต้องได้รับวัคซีนครบตามเกณฑ์ที่กําหนด ปฏิบัติตามมาตรการของกระทรวงสาธารณสุขอย่างเคร่งครัด การสรงน้ําพระพุทธรูป ให้เตรียมอุปกรณ์มาด้วยตนเองและห้ามนําน้ําที่สรงน้ํามาใช้ต่อ หากประเมินว่ามีความเสี่ยงควรพิจารณาตรวจ ATK ภายใน 72 ชั่วโมงก่อนเข้าร่วมกิจกรรม จัดกิจกรรมในพื้นที่ที่มีการระบายอากาศได้ดีหรือในที่โล่ง จัดให้มีจุดล้างมือด้วยสบู่และน้ําหรือเจลแอลกอฮอล์อย่างเพียงพอ สวมหน้ากากอนามัย และควรเฝ้าระวังตนเองอย่างน้อย 10 วันหลังจบการร่วมงาน และ9.ประชาชนส่วนใหญ่อยากฝากถึงวธ.ให้ช่วยส่งเสริมและสนับสนุนประชาสัมพันธ์เกี่ยวกับกิจกรรมประเพณีวันสงกรานต์ อาทิ การรดน้ํา ขอพรผู้ใหญ่ ส่งเสริมการละเล่นพื้นบ้าน ขบวนแห่ แสดงดนตรี การแสดงทางวัฒนธรรม การทําบุญตักบาตร บังสุกุลอัฐิ ฟังเทศน์ฟังธรรม สรงน้ําพระ ขนทรายเข้าวัดหรือก่อพระเจดีย์ ปล่อยนกปล่อยปลา ส่งเสริมการสวมใส่ผ้าไทยหรือผ้าพื้นถิ่นร่วมงานสงกรานต์ และขอให้นําเสนอถึงความเป็นมาและกิจกรรมของประเพณีสงกรานต์ผ่านสื่อสังคมออนไลน์ต่างๆ เพื่อจัดกิจกรรมส่งเสริมอนุรักษ์ประเพณีสงกรานต์